b"\n_START_ARTICLE_\n\xc5\xa0eduva\n_START_SECTION_\nHist\xc3\xb2ria\n_START_PARAGRAPH_\n\xc5\xa0eduva era un poble agr\xc3\xadcola dedicat a la producci\xc3\xb3 de cereals, especialment el lli, amb ramaderia de porcs, oques i cavalls. Es trobava en una propietat reial al costat del cam\xc3\xad que unia Kaunas amb Riga. La poblaci\xc3\xb3 del segle\xc2\xa0xv era cat\xc3\xb2lica i jueva. Fins aleshores, Litu\xc3\xa0nia havia estat l'\xc3\xbaltim regne pag\xc3\xa0 a Europa i va permetre la llibertat de culte i la toler\xc3\xa0ncia entre els jueus i d'altres religions. La primera esgl\xc3\xa9sia cat\xc3\xb2lica de \xc5\xa0eduva, va ser l'Esgl\xc3\xa9sia de la Invenci\xc3\xb3 de la Santa Creu, constru\xc3\xafda i fundada la parr\xc3\xb2quia entre 1512 i 1529. L'actual esgl\xc3\xa9sia de ma\xc3\xb3 va ser constru\xc3\xafda l'any 1643 per una donaci\xc3\xb3 del bisbe Jerzy Tyszkiewicz de V\xc3\xadlnius. Durant el segle\xc2\xa0xviii es va afegir la torre del campanar a la seva estructura i es van fer posteriors ampliacions i renovacions a l'interior i l'exterior donant-li l'aspecte que caracteritza l'edifici entre renaixement i barroc. Consta d'una planta cruciforme, amb un absis i cinc altars._NEWLINE_Durant el segle\xc2\xa0xv la regi\xc3\xb3 va ser inclosa al voivodat de Trakai i V\xc3\xadlnius. M\xc3\xa9s tard va passar a formar part del Gran Ducat de Litu\xc3\xa0nia fins a la Uni\xc3\xb3 de Lublin el 1569 quan es va crear la Confederaci\xc3\xb3 de Pol\xc3\xb2nia i Litu\xc3\xa0nia._NEWLINE_L'escut d'armes \xc5\xa0eduva va ser atorgat en 25 de juny 1654 per Joan II Casimir Vasa, rei de Pol\xc3\xb2nia i Gran Duc de Litu\xc3\xa0nia, al mateix temps se li va concedir els drets de ciutat a petici\xc3\xb3 de Maria Ludvika, Reina de Pol\xc3\xb2nia descendeix dels Pr\xc3\xadncep de Gon\xc3\xa7aga, de M\xc3\xa0ntua a It\xc3\xa0lia. Les armes de la fam\xc3\xadlia mostraven una \xc3\xa0guila negra i en el centre del pit es troba una flor de lis francesa, perqu\xc3\xa8 la fam\xc3\xadlia Gon\xc3\xa7aga estava relacionada amb la fam\xc3\xadlia reial francesa. L'\xc3\xa0guila, a l'escut d'armes de la ciutat es va fer de color blanc blanc en refer\xc3\xa8ncia a l'\xc3\xa0guila blanca de Pol\xc3\xb2nia._NEWLINE_Litu\xc3\xa0nia va passar a formar part de R\xc3\xbassia, quan Pol\xc3\xb2nia va ser dividida. Des de 1798, el bar\xc3\xb3 Teodor von Ropp nova recon\xc3\xa8ixer els drets dels ciutadans de \xc5\xa0eduva i va requerir dels ciutadans que realitzessin treballs per al senyoriu de la ciutat. Els ciutadans van demanar els seus drets davant el Senat rus. El 1812, el Senat va aprovar la decisi\xc3\xb3 de recon\xc3\xa8ixer les antigues cartes de \xc5\xa0eduva._NEWLINE_Despr\xc3\xa9s d'un mes de la signatura a l'agost de 1939 del Pacte M\xc3\xb3lotov-Ribbentrop entre l'Alemanya nazi i R\xc3\xbassia, va posar a Litu\xc3\xa0nia sota control sovi\xc3\xa8tic. Per a juny de 1940 els sovi\xc3\xa8tics havien establert un govern, el president Antanas Smetona es va veure obligat a deixar entrar a 15 divisions de l'ex\xc3\xa8rcit roig. L'ex\xc3\xa8rcit alemany va envair Litu\xc3\xa0nia el 22 de juny de 1941, \xc5\xa0eduva uns dies m\xc3\xa9s tard va formar part de l'operaci\xc3\xb3 Barbarroja. Cinc-cents anys de vida jueva a \xc5\xa0eduva van acabar en solament dos dies de massacre a l'agost de 1944, l'informe parla de 664 jueus morts entre homes, dones i nens."